CELEX: 32018R1903
Language: lv
Date: 2018-12-05 00:00:00
Title: Komisijas Regula (ES) 2018/1903 (2018. gada 5. decembris), ar ko labo IV, VI un VII pielikumu Eiropas Parlamenta un Padomes Regulai (EK) Nr. 767/2009 par barības laišanu tirgū un lietošanu un ar ko labo minētās regulas II, IV, V un VI pielikuma redakciju dažās valodās (Dokuments attiecas uz EEZ.)

6.12.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 310/22
               
            
         KOMISIJAS REGULA (ES) 2018/1903
         (2018. gada 5. decembris),
         ar ko labo IV, VI un VII pielikumu Eiropas Parlamenta un Padomes Regulai (EK) Nr. 767/2009 par barības laišanu tirgū un lietošanu un ar ko labo minētās regulas II, IV, V un VI pielikuma redakciju dažās valodās
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 13. jūlija Regulu (EK) Nr. 767/2009 par barības laišanu tirgū un lietošanu un ar ko groza Eiropas Parlamenta un Padomes Regulu (EK) Nr. 1831/2003 un atceļ Padomes Direktīvu 79/373/EEK, Komisijas Direktīvu 80/511/EEK, Padomes Direktīvas 82/471/EEK, 83/228/EEK, 93/74/EEK, 93/113/EK un 96/25/EK un Komisijas Lēmumu 2004/217/EK (1) un jo īpaši tās 27. panta 1. punktu,
         tā kā:
         
                     (1)
                  
                  
                     Pēc Komisijas Regulas (ES) 2017/2279 (2) pieņemšanas tās pielikuma 2. punktā, ar ko aizstāj Regulas (EK) Nr. 767/2009 IV pielikuma A daļu, tika konstatēta kļūda attiecībā uz sālsskābē nešķīstošo pelnu deklarēto saturu. Tādējādi netika noteikti 5 % sālsskābē nešķīstošo pelnu satura pielaides līmeņi.
                  
               
                     (2)
                  
                  
                     Tika konstatēts, ka Regulas (ES) 2017/2279 pielikuma 3. un 4. punktā, ar ko aizstāj attiecīgi Regulas (EK) Nr. 767/2009 VI pielikuma I nodaļas 7. punktu un VII pielikuma I nodaļas 8. punktu, ir izlaista informācija. Tas radījis neskaidrību attiecībā uz organoleptisko vai uzturfizioloģisko barības piedevu brīvprātīgas marķēšanas noteikumu piemērošanas jomu.
                  
               
                     (3)
                  
                  
                     Tāpēc Regula (EK) Nr. 767/2009 būtu attiecīgi jālabo.
                  
               
                     (4)
                  
                  
                     Regulas (ES) 2017/2279 angļu, čehu, grieķu, horvātu, igauņu, itāļu, latviešu, lietuviešu, maltiešu, poļu, rumāņu, slovāku, slovēņu, spāņu, ungāru, vācu un zviedru valodas redakcijā ir kļūda, proti, minētā regula terminu “kopeļļas un tauki” ir aizstājusi ar terminu “koptauki” Regulas (EK) Nr. 767/2009 IV, VI un VII pielikumā, taču kļūdas pēc tas nav izdarīts minētās regulas II un V pielikumā.
                  
               
                     (5)
                  
                  
                     Regulas (ES) 2017/2279 vācu valodas redakcijā ir vairākas kļūdas. Minētās regulas pielikuma 2. punktā, ar ko aizstāj Regulas (EK) Nr. 767/2009 IV pielikuma A daļu, ir pieļauta kļūda attiecībā uz mitruma satura procentuālajām vērtībām. Regulas (ES) 2017/2279 pielikuma 3. punktā, ar ko aizstāj Regulas (EK) Nr. 767/2009 VI pielikumu, ir pieļautas kļūdas attiecībā uz aromatizējošo sastāvdaļu saīsināto nosaukumu un attiecībā uz mērķsugām, uz kurām attiecas lizīna un metionīna obligātās marķēšanas prasības.
                  
               
                     (6)
                  
                  
                     Tāpēc Regulas (EK) Nr. 767/2009 redakcija angļu, čehu, grieķu, horvātu, igauņu, itāļu, latviešu, lietuviešu, maltiešu, poļu, rumāņu, slovāku, slovēņu, spāņu, ungāru, vācu un zviedru valodā būtu attiecīgi jālabo. Šie labojumi neattiecas uz pārējo valodu versijām.
                  
               
                     (7)
                  
                  
                     Nekaitīguma apsvērumi neliek pielikumu labojumus piemērot nekavējoties, tāpēc, lai izvairītos no nevajadzīgiem komercprakses traucējumiem un neradītu nevajadzīgu administratīvo slogu uzņēmējiem, ir lietderīgi paredzēt pārejas pasākumus vienmērīgai marķējuma pārveidošanai.
                  
               
                     (8)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulu (EK) Nr. 767/2009 labo šādi:
            
                        1)
                     
                     
                        IV pielikuma A daļas 2. punktā tabulas rindas “Sālsskābē nešķīstošie pelni” otrajā slejā ailes “1 – < 5” saturu aizstāj ar “1–5”;
                     
                  
                        2)
                     
                     
                        VI pielikuma I nodaļas 7. punktu aizstāj ar šādu:
                        
                                    “7.
                                 
                                 
                                    Neskarot 6. punktu, ja organoleptisku vai uzturfizioloģisku barības piedevu marķējumā norāda brīvprātīgi, tās pievienoto daudzumu norāda saskaņā ar 1. punktu vai, ja tās ir funkcionālajā grupā “vitamīni, provitamīni un noteiktas ķīmiskas vielas ar tiem līdzīgu iedarbību” iekļautas barības piedevas, kopējo daudzumu, kas garantēts visā glabāšanas laikā, norāda saskaņā ar 2. punktu.”;
                                 
                              
                  
                        3)
                     
                     
                        VII pielikuma I nodaļas 8. punktu aizstāj ar šādu:
                        
                                    “8.
                                 
                                 
                                    Neskarot 7. punktu, ja organoleptisku vai uzturfizioloģisku barības piedevu marķējumā norāda brīvprātīgi, tās pievienoto daudzumu norāda saskaņā ar 1. punktu vai, ja tās ir funkcionālajā grupā “vitamīni, provitamīni un noteiktas ķīmiskas vielas ar tiem līdzīgu iedarbību” iekļautas barības piedevas, to kopējo daudzumu, kas garantēts visā glabāšanas laikā, norāda saskaņā ar 2. punktu.”;
                                 
                              
                  
                        4)
                     
                     
                        II pielikuma 5. punktā un V pielikuma tabulas 3., 5., 12., 15., 16. un 18. rindas trešajā slejā terminu “Kopeļļas un tauki” aizstāj ar terminu “Koptauki”;
                     
                  
                        5)
                     
                     
                        
                           (neattiecas uz latviešu valodas versiju).
                     
                  
         
            2. pants
            
               1.   Barības sastāvdaļas un barības maisījumus, kas paredzēti produktīviem dzīvniekiem un marķēti pirms 2019. gada 26. decembra saskaņā ar noteikumiem, kas bija piemērojami pirms 2018. gada 26. decembra, arī turpmāk drīkst laist tirgū un lietot, līdz beidzas esošie krājumi.
            
            
               2.   Barības sastāvdaļas un barības maisījumus, kas paredzēti neproduktīviem dzīvniekiem un marķēti pirms 2020. gada 26. decembra saskaņā ar noteikumiem, kas bija piemērojami pirms 2018. gada 26. decembra, arī turpmāk drīkst laist tirgū un lietot, līdz beidzas esošie krājumi.
            
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 5. decembrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 229, 1.9.2009., 1. lpp.
         
         
            (2)  Komisijas 2017. gada 11. decembra Regula (ES) 2017/2279, ar ko groza Eiropas Parlamenta un Padomes Regulas (EK) Nr. 767/2009 par barības laišanu tirgū un lietošanu II, IV, VI, VII un VIII pielikumu (OV L 328, 12.12.2017., 3. lpp.).